钦定古今图书集成/明伦汇编/氏族典/第249卷 > 张琦
## 钦定古今图书集成/明伦汇编/氏族典/第249卷 > 张琦

按《万姓统谱》：“琦字廷珍，慈谿人。天资颖异，读书一二
过，辄终身不忘。作文有俊才，自总角入庠校，负其才气，旁若无人，前辈亦畏惮之。正统辛酉，中浙江乡试，
时犹未冠。及试礼部，连不利，益自奋于学，文气浩瀚，
如峡江春流，不可抵御。”时海盐张宁、馀姚魏瀚、嘉兴
姚绶，俱有才名，人称“浙江四才子。”天顺丁丑，始登甲
第，未几以疾卒。